
Uznesenie
Výboru Národnej rady Slovenskej republiky pre financie a rozpočet
z 9. apríla 2026

Výbor Národnej rady Slovenskej republiky pre financie a rozpočet prerokoval vládny návrh zákona o Environmentálnom fonde Slovenskej republiky a o zmene a doplnení niektorých zákonov (tlač 1047) a   

1. s ú h l a s í

     s  vládnym návrhom zákona o Environmentálnom fonde Slovenskej republiky a o zmene a doplnení niektorých zákonov (tlač 1047);

1. odporúča 
	     Národnej rade Slovenskej republiky

            vládny návrh zákona o Environmentálnom fonde Slovenskej republiky a o zmene a doplnení niektorých zákonov (tlač 1047) schváliť so zmenami a doplnkami ako sú uvedené v prílohe tohto uznesenia;

1. ukladá
   predsedovi výboru
  			
informovať o výsledku prerokovania uvedeného návrhu zákona gestorský výbor – Výbor NR SR pre pôdohospodárstvo a životné prostredie.  

     



                                                                                                                Ján Blcháč, v. r. 
      predseda výboru  
Igor Válek, v. r. 
Marián Viskupič, v. r. 
overovatelia výboru






P r í l o h a
k uzneseniu Výboru 
Národnej rady Slovenskej republiky 
pre financie a rozpočet
č. 300 z 9. apríla 2026


Pozmeňujúce a doplňujúce návrhy
k vládnemu návrhu zákona o Environmentálnom fonde Slovenskej republiky a o zmene a doplnení niektorých zákonov (tlač 1047)


1. V čl. I, § 7 ods. 7 sa za slová „Modernizačný fond“ vkladajú slová „zriadená podľa osobitného predpisu“.

Pozmeňujúci návrh legislatívno-technickej povahy, ktorým sa upravuje primerane ustanovenie vzhľadom na existenciu odkazu na poznámku pod čiarou a jeho obsah.

2. V čl. I, § 8 ods. 2 sa slová „oprávnenou osobou získavať údaje“ nahrádzajú slovami „oprávnenou osobou pre získavanie údajov“.

Pozmeňujúci návrh, ktorým sa ustanovenie gramaticky precizuje.

3. V čl. I, § 9 ods. 3 sa slová „§ 2 odsek 1 písm. q)“ nahrádzajú slovami „§ 2 písm. q)“.

Pozmeňujúci návrh legislatívno-technickej povahy, kedy sa precizuje odkaz na § 2, ktorý sa nečlení na samostatné odseky.

4. V čl. I, § 11 ods. 2 sa slová „fond poskytuje ministerstvu“ nahrádzajú slovami „poskytuje fond ministerstvu“.

Pozmeňujúci návrh, ktorým sa ustanovenie gramaticky precizuje.

5. V čl. I, § 14, 1. bode sa za slová „zákona č. 525/2023 Z. z.“ vkladá čiarka a slová „a zákona č. 236/2024 Z. z.“ sa nahrádzajú slovami „zákona č. 236/2024 Z. z., zákona č. 261/2025 Z. z. a zákona č. 273/2025 Z. z.“.

Pozmeňujúci návrh, ktorým sa v zrušovacom ustanovení dopĺňa úvodná veta zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov o posledné novely.

6. V čl. III, 1. bode (§ 15 ods. 6) sa slová „Environmentálneho fondu“ nahrádzajú slovami „prostriedky Environmentálneho fondu“.

Pozmeňujúci návrh legislatívno-technickej povahy, ktorý upresňuje zavedenie legislatívnej skratky vzhľadom na opakovaný výskyt nahrádzaných slov v dotknutom ustanovení. 

7. V čl. III, 3. bode, § 28 ods. 1 písm. b) znie:
„b) právnická osoba so sídlom v Slovenskej republike, ktorá je založená, vlastnená a prevádzkovaná výrobcami vyhradených výrobkov so sídlom v členskom štáte.“.

Ide o spresnenie navrhovaného textu zákona a terminologické zosúladenie s čl. 49 zmluvy o Fungovaní Európskej únie, ktorý používa termín „usadiť sa“.

8. V čl. IV, 25. bode, § 8a ods. 7 návrhu zákona sa vypúšťajú slová „Slovenskej republiky“.

Navrhuje sa precizovanie textu v súlade so zavedenou legislatívnou skratkou.

9. V čl. IV, 30. bod znie:
„30. V § 9 ods. 5 písm. b) sa na konci pripájajú slová „a 5“.“.

Pozmeňujúci návrh legislatívno-technickej povahy, ktorým sa upravuje legislatívna technika v súlade s legislatívnymi pravidlami.

10. V čl. V sa slovo „januára“ nahrádza slovom „júna“.

V súvislosti s touto zmenou v čl. I, § 13 ods. 1 a 2 sa slovo „decembra“ nahrádza slovom „mája“ a v čl. I, § 13 ods. 3 až 7 a čl. III, 11. bode, nadpise § 135o sa slovo „januára“ nahrádza slovom „júna“.

Pozmeňujúci návrh zabezpečuje posunutie účinnosti návrhu zákona vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Z dôvodu premietnutia tejto zmeny do celého návrhu zákona je potrebné upraviť prechodné ustanovenia v celom návrhu zákona.

